Odense Adresse-Contoirs Efterretninger, 1847-11-23
Jfølge den nye Plan for 1848 er Klasselotteriet, der bestod af 100 Fortal og 300 Bagtal, forøget med 100 Bagtal, og Antallet af Lodderne, der bestod af 30,000, med 10,000. J Forhold hertil er ogsaa Antallet af de udtrækkende Bagtal forøget fra 114 til 150, og istedetfor at der før var 3300 Gevinster, 14 Præmier og 26,700 Frilodder, vil der nu blive 4380 Gevinster, 15 Præmier og 35,620 Frilodder. Den største Gevinst forbliver som hidtil 50,000 Rbd., men dertil er kommen en ny stor Gevinst paa 25,000 Rbd.; forresten er det Antallet af de mindre Gevinster, der er forøget, saaledes Gevinsterne paa 5000 Rbd. fra 4 til 5, paa 4000 Rbd. fra 5 til 6, paa 2000 Rbd. fra 5 til 6, paa 1000 Rbd. fra 52 til 82, paa 500 Rbd. fra 90 til 130 o. s. v. Nyborg den 21 Novbr. Fra Flere Kjøbmænd, i Nyborg have vi erholdt nedenstaaende Meddelelse, som vi med Fornøielse optage, haabende at Sagens offentlige Omtale maa bidrage til deres, som det synes, billige Ønskes Opfyldelse: "Medens Handelstanden i næsten alle fyenske Kjøbstæder kan glæde sig over at have erholdt nye hensigtsmæssige Toldbodbygninger, - selv Kjerteminde, siger Man, erholder en saadan - er der for Nyborg, efter flere Gange skuffet Haab, endnu stedse ingen Udsigt aabnet til at faae dette Savn afhjulpen, og dog har vel ingen af de andre Kjøbstæder følt dette Savn saameget som netop Nyborg, især siden det nye Veianlæg saa betydeligt har forandret Passagen til og fra Byen gjennem Strandporten. Paa gjentagne Jndstillinger fra Kjøbmændene til vedkommende høie Kollegium om at vor gamle Toldbodbygning - en uhensigtsmæssig lille Bygning, ubetydelig større end de almindelige Konsumtionshuse, som findes ved hver Kjøbstads Port - der tjener baade som Konsumtionsbod, Toldbod, Stempel kontoir og Toldbodpakhuus, maatte afløses af en til Tidens Fordringer svarende ny, har det ikke manglet; men de have desværre hidtil ikke ført til det forønskede Resultat, uagtet det er vitterligt, at den gamle Bygning Aar for Aar er sunken i den ene Side, ja selv uagtet der, hvis høie Vedkommende vilde benytte Pladsen, til den nye Bygning paa den modsatte Side af hvor den gamle nu staaer og lade denne nedrive, tillige vilde erholdes en herlig Holdeplads for de konsumtionspligtige Vogne, hvorved den Gene, som nu føles, at disse Vogne som oftest spærre Veien for den øvrige Færdsel med flere Ubehageligheder vilde være afhjulpen, ikke at tale om, at den tiltagende Konkurrence i Handelstanden, i Forening med det større Forbrug ligeledes maa forøge Vareindførselen, saa at hvad der var bygget efter en Maalestok af maaskee 8 a 10 Kjøbmænd i en Tid, da Forbruget kun var ubetydeligt, nu umuligen kan opfylde Hensigten for c. 30 Kjøbmænd. - Vi have hørt sige, at en Hovedhindring for vort Ønskes Opnaaelse er, at Man ikke kan blive enig om Pladsen, hvor Bygningen skulde opføres, da den omtalte Plads ligeoverfor den gamle Bygning, hvilken vi i Forening med bygningskyndige Mænd holde for det meest passende Sted, møder Vanskeligheder fra Fæstningens og navnligen fra Dhrr. Jngenieurers Side med Hensyn til Skudlinien. Slipshavnsveien skal i Krigstilfælde ikke kunne beskydes, naar paa denne Plads opføres en toetages Bygning. Dette maa vel være rigtigt; men mon der ikke ligeledes vilde blive et Punkt, som ikke vilde kunne beskydes fra Fæstningen, naar Bygningen blev opført paa Broen eller ethvert andet Sted udenfor Porten, og skulde da endelig, hvilket Gud forbyde, Krig engang komme i Berørelse med vor By, hvorfor kan da ikke ligesaagodt en offentlig Bygning være underkastet den samme Skjæbne. som Privates udenfor Porten, disse ere nemlig i Krigstilfælde forpligtede til at nedrive eller lade nedrive deres Bygninger under Fæstningens Skudlinie. Kan den private Mand, som maaskee sætter hele sin Formue i sin Bygning, lide dette Tab, hvor meget mere kan da ikke det Offentlige, hvortil saa Mange maa bidrage bære dette – Naar Man forresten omtaler, at Bygningen, opført paa det udpegede Sted, muligen kunde betage Enkelte Udsigten over Stranden, kunne vi dog ikke antage, at ogsaa der skulde findes en Hindring. - J Herrer, Kjøbmænd i Odense med Eders store skjønne Toldbod Pakhuusbygning, som kan modtage alle Eders Varer og opbevare dem godt, hvor Fortoldningen kan skee behageligt og propert, uden at Noget af Mangel paa Plads bliver tilsmurt og fordærvet, kommer her og seer os mellem opstablede Foustager og Kasser fortolde i en Port, eller seer vore Varer blive stemplede i en ussel Stue, hvor Ost og Smør konsumeres ved Siden af Silkevarer og Klæde; kommer, seer og beklager os! Dog, vi ville endnu haabe, at det høikongelige Geneneraltoldkammer vil vide at bortrydde de Hindringer, som have viist sig for denne for Nyborg Handelstand, saa vigtige Sags Realisation, saa at vi snart, ja ret snart maa faae denne Trang afhjulpen og ikke endnu i flere Efteraar skulle være nødsagede til at røde om i den forhadte gamle Bygning.